
住讜讻讛 诇讜 注"讘 - 驻讬专讜砖 砖讟讬讬谞讝诇抓

讜转讜 诇讗 诪讬讚讬 [讜注讜讚 讗讬谉 讚讘专]. 讻诇讜诪专: 讚讘专 讝讛 讗讻谉 诪讘讛讬专 讘讗讜驻谉 诪讜讞诇讟 讻讬 讗讬谉 讚注转 专' 注拽讬讘讗 讻讚注转 专' 砖诪注讜谉, 讜诇讛讬驻讱.


注讜讚 砖谞讬谞讜 讘讘专讬讬转讗 砖诐, 砖讗诐 讙讚诇讜 讗转 讛讗转专讜讙 讘讚驻讜住 讜注砖讗讜 讻诪讬谉 讘专讬讛 讗讞专转 鈥� 驻住讜诇. 讗诪专 专讘讗: 诇讗 砖谞讜 砖驻住讜诇, 讗诇讗 砖注砖讗讜 讻诪讬谉 讘专讬讛 讗讞专转, 讗讘诇 讗诐 注砖讗讜 砖讬讛讬讛 讻讘专讬讬转讜 鈥� 讻砖专. 讜转讜讛讬诐: 驻砖讬讟讗 [驻砖讜讟, 诪讜讘谉 诪讗诇讬讜]! 讛诇讗 讻诪讬谉 讘专讬讛 讗讞专转 转谞讬讗 [砖谞讬谞讜 讘讘专讬讬转讗], 诪砖诪注 砖讻讘专讬讬转讜 鈥� 讻砖专! 讜诪砖讬讘讬诐: 诇讗 爪专讬讻讗 [谞爪专讻讛] 讗诇讗 讻讙讜谉 讚注讘讬讚讗 讚驻讬 讚驻讬 [砖注砖讗讜 注诇 讬讚讬 讛讚驻讜住 砖讬讛讗 砖讜专讜转 砖讜专讜转] 讜讗讬谞讜 讻爪讜专转 讗转专讜讙 讘讚讬讜拽, 讗讜诇诐 讻讬讜谉 砖爪讜专转讜 讛讻诇诇讬转 讻讗转专讜讙, 讛专讬 讝讛 讻砖专.


讗 讗讬转诪专 [谞讗诪专] 砖讞诇拽讜 讗诪讜专讗讬诐 讘讚讘专 讗转专讜讙 砖谞拽讘讜讛讜 注讻讘专讬诐, 讗诪专 专讘: 讗讬谉 讝讛 讛讚专 讜讗讬谉 讬讜爪讗讬诐 讘讜. 讜转讜讛讬诐: 讗讬谞讬 [讻谉 讛讜讗?]! 讜讛讗 [讜讛专讬] 专' 讞谞讬谞讗 讛讬讛 诪讟讘讬诇 讘讛, 讻诇讜诪专: 讛讬讛 诪讟讘讬诇 讗转 讛讗转专讜讙 讜讗讜讻诇 诪诪谞讜 讜谞驻讬拽 [讜讬讜爪讗] 讘讛, 讻诇讜诪专: 讘砖讗专讬转讜, 诇砖诐 诪爪讜转 讗转专讜讙. 讜砖讜讗诇讬诐: 讜诇专' 讞谞讬谞讗 讛专讬 拽砖讬讗 诪转谞讬转讬谉 [拽砖讛 诪砖谞转谞讜], 砖砖谞讬谞讜 讘讛 砖讗转专讜讙 讞住专 驻住讜诇!


讜诪住讘讬专讬诐 讘砖诇诪讗 诪转谞讬转讬谉 [谞谞讬讞 诪砖谞转谞讜] 诇专' 讞谞讬谞讗 诇讗 拽砖讬讗 [讗讬谞讛 拽砖讛] 讻诇 讻讱, 砖讗驻砖专 诇转专抓: 讻讗谉 砖讗住专讛 讛诪砖谞讛 讞住专 讛专讬 讝讛 讘讬讜诐 讟讜讘 专讗砖讜谉 砖诇 讞讙 讛住讜讻讜转, 砖讬砖 诇讛拽驻讬讚 讘讜 讘讬讜转专, 讻讗谉 砖诪砖诪注 诪诪谞讛讙讜 砖诇 专' 讞谞讬谞讗 砖讗祝 讗转专讜讙 讛讞住专 讻砖专, 讛专讬 讝讛 讘讬讜诐 讟讜讘 砖谞讬, 讻诇讜诪专: 讘砖讗专 讬诪讜转 讛讞讙. 讗诇讗 诇专讘 砖讗诪专 讻讬 讘砖谞拽讘讜讛讜 注讻讘专讬诐 驻住讜诇, 拽砖讬讗 [拽砖讛] 诪讛 砖注砖讛 专' 讞谞讬谞讗! 讗诪专 诇讱 专讘 [讬讻讜诇 讛讬讛 专讘 诇讜诪专 诇讱]: 诪讻讗谉 讗讬谉 诇讛拽砖讜转, 讻讬 砖讗谞讬 [砖讜谞讬诐] 讛注讻讘专讬诐 讚诪讗讬住讬 [砖讛诐 诪讗讜住讬诐] 讜讗祝 诪讛 砖讛讜转讬专讜 谞诪讗住 讜诇讻谉 讛讜讗 驻住讜诇, 诪讛 砖讗讬谉 讻谉 讘谞砖讗专 诪讗讻讬诇转 讗讚诐 砖讗讬谉 讛谞讜转专 谞诪讗住 讜诇讻讱 讛专讬讛讜 讻砖专.


讗讬讻讗 讚讗诪专讬 [讬砖 讗讜诪专讬诐] 讘诇砖讜谉 讗讞专转, 讗诪专 专讘: 讗转专讜讙 讝讛 砖谞拽讘讜讛讜 注讻讘专讬诐 鈥� 讝讛 讛讚专. 讻诇讜诪专, 讗讬谞讜 讬讜爪讗 诪讙讚专 讛讚专 讘砖诇 讻讱. 讚讛讗 [砖讛专讬] 专' 讞谞讬谞讗 讛讬讛 诪讟讘讬诇 讘讛, 讻诇讜诪专: 讗转 讗转专讜讙讜 讜讛讬讛 讗讜讻诇 诪诪谞讜 讜谞驻讬拽 讘讛 [讜讬讜爪讗 讘讜], 诪砖诪注 砖讞讬住专讜谉 讗讬谞讜 驻讜住诇. 讜砖讜讗诇讬诐: 讜诇专' 讞谞讬谞讗 拽砖讬讗 诪转谞讬转讬谉 [拽砖讛 诪砖谞转谞讜]! 讜诪转专爪讬诐: 诇讗 拽砖讬讗 [讗讬谞讜 拽砖讛], 讻讗谉 讘讬讜诐 讟讜讘 专讗砖讜谉 讻讗谉 讘讬讜诐 讟讜讘 砖谞讬.


讘 讘诪砖谞讛 讛讜讝讻专讛 诪讞诇讜拽转 专' 讬讛讜讚讛 讜专' 诪讗讬专 讘砖讬注讜专讜 砖诇 讗转专讜讙 拽讟谉. 讗诪专 专驻专诐 讘专 驻驻讗: 讻诪讞诇讜拽转 讻讗谉 鈥� 讻讱 诪讞诇讜拽转 讘注谞讬谉 讗讘谞讬诐 诪拽讜专讝诇讜转. 讚转谞讬讗 [砖讻谉 砖谞讬谞讜 讘讘专讬讬转讗]: 讘砖讘转 砖诇砖 讗讘谞讬诐 诪拽讜专讝诇讜转 (专讻讜转, 讛专讗讜讬讜转 诇讻讱) 诪讜转专 诇讛讻谞讬住 讘砖讘转 诇讘讬转 讛讻住讗 讻讚讬 诇拽谞讞 讘讛谉. 砖诇诪专讜转 砖讗住讜专 诇讟诇讟诇 讗讘谞讬诐 讘砖讘转, 诪砖讜诐 讗讬住讜专 诪讜拽爪讛 鈥� 诪驻谞讬 讻讘讜讚 讛讘专讬讜转 讛转讬专讜 讞讻诪讬诐. 讗诇讗 谞讞诇拽讜 讻诪讛 砖讬注讜专谉 砖诇 讗讘谞讬诐 讗诇讜? 专' 诪讗讬专 讗讜诪专: 讻讗讙讜讝, 专' 讬讛讜讚讛 讗讜诪专: 讻讘讬爪讛. 讜讻诪讜讘谉 砖讗讬谉 讛讚讘专讬诐 讚讜诪讬诐 讘讟注诪诐 讗讘诇 讬砖 讚诪讬讜谉 讘砖讬注讜专讬诐 砖谞讬转谞讜, 讜讛讚讘专 讬讻讜诇 诇砖诪砖 讻住讬诪谉.


讙 砖谞讬谞讜 讘诪砖谞讛 讻讬 诇讚讘专讬 专' 讬讛讜讚讛 砖讬注讜专讜 讛注诇讬讜谉 砖诇 讗转专讜讙 讙讚讜诇, 讛讜讗 讻讚讬 砖讬讗讞讝 砖谞讬 讗转专讜讙讬诐 讘讬讚. 讜诇讚讘专讬 专' 讬讜住讬 讗讬谉 诇讜 砖讬注讜专, 讜讻砖专 讗祝 讝讛 砖诪讞诪转 讙讜讚诇讜 爪专讬讱 诇讗讜讞讝讜 讘砖转讬 讬讚讬讜. 转谞讬讗 [砖谞讜讬讛 讘专讬讬转讗], 讗诪专 专' 讬讜住讬: 诪注砖讛 讘专' 注拽讬讘讗 砖讘讗 诇讘讬转 讛讻谞住转 讜讗转专讜讙讜 注诇 讻转驻讜 诪专讜讘 讙讜讚诇讜. 讜诪讻讗谉 砖诪讜转专 诇爪讗转 讘讗转专讜讙 讙讚讜诇 讻诇 讻讱! 讗诪专 诇讜 专' 讬讛讜讚讛: 诪砖诐 诪讘讬讗 讗转讛 专讗讬讛? 讗祝 讛诐 讞讻诪讬诐 砖专讗讜讛讜 讘讻讱 讗诪专讜 诇讜: 讗讬谉 讝讛 讛讚专.


讚 诪砖谞讛 讗讬谉 讗讜讙讚讬谉 讗转 讛诇讜诇讘 讗诇讗 讘诪讬谞讜, 讻诇讜诪专, 讘讗讞讚 诪讗专讘注转 讛诪讬谞讬诐 砖讘诇讜诇讘, 讗诇讜 讚讘专讬 专' 讬讛讜讚讛. 讜专' 诪讗讬专 讗讜诪专: 讗驻讬诇讜 讘讞讜讟 讗讜 讘诪砖讬讞讛 (讘讞讘诇 诪讚讬讚讛) 诪讜转专. 讗诪专 专' 诪讗讬专: 诪注砖讛 讘讗谞砖讬 讬专讜砖诇讬诐 砖讛讬讜 讗讜讙讚讬谉 讗转 诇讜诇讘讬讛谉 讘讙讬诪讜谞讬讜转 (讟讘注讜转) 砖诇 讝讛讘, 讜诪讻讗谉 专讗讬讛 砖讗讬谉 爪专讬讱 诇讗讜讙讚谉 讚讜讜拽讗 讘诪讬谞谉. 讗诪专讜 诇讜: 讘诪讬谞讜 讛讬讜 讗讜讙讚讬谉 讗讜转讜 诪诇诪讟讛 转讞转 讗讜转谉 讛讙讬诪讜谞讬讜转, 讜讗诇讛 诇讗 讛讬讜 诇砖诐 讗讙讚 讗诇讗 诇拽讬砖讜讟 讘诇讘讚.


讛 讙诪专讗 讗诪专 专讘讗: 讻砖讗诪专讜 讞讻诪讬诐 砖讗讜讙讚讬诐 讗讜转讜 讘诪讬谞讜 讗讬谉 讝讛 讚讜讜拽讗 讘讞诇拽 讛诪砖诪砖 诇诪爪讜讛, 讻讙讜谉 讘注诇讬 讛诇讜诇讘, 讗诇讗 讗驻讬诇讜 讘住讬讘 讛讙讚诇 住讘讬讘 诇讚拽诇, 讜讗驻讬诇讜 讘注讬拽专讗 讚讚讬拽诇讗 讘讞转讬讻讛 诪讙讝注讜 砖诇 讛讚拽诇. 讜讗诪专 专讘讗: 诪讗讬 讟注诪讬讛 [诪讛 讟注诪讜] 砖诇 专' 讬讛讜讚讛 鈥� 拽住讘专 [住讘讜专 讛讜讗]: 诇讜诇讘 爪专讬讱 讗讙讚 诪谉 讛转讜专讛, 砖讗讙讬讚转讜 讛讬讗 诪注讬拽专 诪爪讜转讜 讜讗讬 诪讬讬转讬 诪讬谞讗 讗讞专讬谞讗 [讜讗诐 诪讘讬讗 诪讬谉 讗讞专] 诇讗讙讜讚 讘讜, 讗诐 讻谉 讛讜讛 [讛专讬 讛诐] 讞诪砖讛 诪讬谞讬 [诪讬谞讬诐] 讜注讜讘专 诪砖讜诐 "讘诇 转讜住讬祝".


讜讗诪专 专讘讗: 诪谞讗 讗诪讬谞讗 诇讛 [诪谞讬谉 讗讜诪专 讗谞讬] 讛诇讻讛 讝讜 砖住讬讘 讜注讬拽专讗 讚讚讬拽诇讗 [讜注讬拽专 讛讚拽诇] 诪讬谞讗 讚诇讜诇讘讗 [诪诪讬谉 讛诇讜诇讘] 讛讜讗 鈥� 讚转谞讬讗 [砖讻谉 砖谞讬谞讜 讘讘专讬讬转讗]; 谞讗诪专: "讘住讻转 转砖讘讜 砖讘注转 讬诪讬诐" (讜讬拽专讗 讻讙, 诪讚), 讜驻讬专砖讜: 住讜讻讛 砖诇 讻诇 讚讘专 讜诇讗 讛拽驻讬讚 讛讻转讜讘 诪诪讛 讬注砖讛 讗转 住讻讻讛, 讗诇讜 讚讘专讬 专' 诪讗讬专. 专' 讬讛讜讚讛 讗讜诪专: 讗讬谉 住讜讻讛 谞讜讛讙转 讗诇讗 讘讗专讘注讛 诪讬谞讬诐 砖讘诇讜诇讘. 讜讟注谞转讜: 讜讛讚讬谉 (讜讛住讘专讛) 谞讜转谉 砖讻谉 讛讜讗, 砖讗驻砖专 诇讜诪专 拽诇 讜讞讜诪专: 讜诪讛 诇讜诇讘 砖讗讬谉 谞讜讛讙 讘诪爪讜转讜 讘诇讬诇讜转 讻讘讬诪讬诐, 讗诇讗 诪爪讜讜转讜 讘讬讜诐 讘诇讘讚, 讗讬谞讜 谞讜讛讙 讗诇讗 讘讗专讘注讛 诪讬谞讬谉 讘诇讘讚, 住讜讻讛 砖谞讜讛讙转 诪爪讜转讛 讘诇讬诇讜转 讻讘讬诪讬诐 鈥� 讗讬谞讜 讚讬谉 砖诇讗 转讛讗 讗诇讗 讘讗专讘注转 诪讬谞讬谉!


讗诪专讜 诇讜: 讗讬谉 讝讛 拽诇 讜讞讜诪专, 讻讬 讻诇 讚讬谉 (拽诇 讜讞讜诪专) 砖讗转讛 讚谉 讗砖专 转讞诇转讜 诇讻讗讜专讛 诇讛讞诪讬专, 讗讘诇 住讜驻讜, 讻诇讜诪专: 讛转讜爪讗讛 讛诪转讘拽砖转 诪诪谞讜, 讛专讬讛讬 诇讛拽诇 鈥� 讗讬谞讜 讚讬谉. 砖讛专讬 讘住讜驻讜 砖诇 讚讘专 讘诪拽讜诐 诇诇诪讜讚 诇讛讞诪讬专 谞诪爪讗转 诪讬拽诇 讜讘讟诇转 住讘专转 注爪诪讱.

